Inden du går i gange med at skrue, skal du indstille maskinen rigtigt. Til skrueopgaver er det bedst at køre ved lave hastigheder (indstilling 1), mens boreopgaver udføres bedst ved høje hastigheder (indstilling 2). Det er naturligvis vigtigt at montere bits der passer til de skruer du skal skrue i. Bits fås i forskellige størrelser og kærvtyper og kan købes enten enkeltvist eller i sæt. Når du arbejder med skruemaskinen, er det en god ide at starte med et lavt momenttrin og gradvist øge skruekraften, så du undgår at skruen undersænkes.